Pål Ekeberg Schjerve

Pål Ekeberg Schjerve (født 1985) er en norsk tidligere fotballspiller med eliteseriekamper for Ham-Kam. Han spilte midtstopper og er bror av Dyre Ekeberg Schjerve. Han spilte for Tangen og Ottestad som yngre før han meldte overgang til Hamarkameratene i 2002. 

Schjerve var plaget av skader, og fikk ødelagt siste halvdel av 2002-sesongen og 2003-sesongen på grunn av to benbrudd. I 2004 var han på utlån til Eidsvold Turn, og spilte så godt at han ble tatt ut på U19-landslaget, hvor han fikk totalt fire kamper. Etter sesongen ble han hentet tilbake til Hamar-klubben, men korsbåndet røk i februar 2005, og han fikk bare noen kamper for Ham-Kams andrelag på slutten av sesongen.

Schjerve debuterte i Tippeligaen den 7. august 2006 mot Fredrikstad. Etter 2007-sesongen meldte han overgang til Nybergsund. Schjerve returnerte til Hamarkameratene den 10. november 2009 sammen med klubbkameratene Hai Lam og Lars Eirik Bredvold.H-A.no – Fra Sundet til HamKam  (Av Hanne Nordhagen Karlsen, Stein Erik-Stormoen og Marius Skjelbæk. Publisert og besøkt 10. november 2009)

Etter å ha slitt med skader i 2011-sesongen la han opp som aktiv fotballspiller etter sesongslutt. Schjerve har senere spilt for  og Domkirkeodden i lavere divisjoner.

 Referanser 

 Eksterne lenker 

 NIFS.no – Schjerves spillerprofil hos Norsk & Internasjonal Fotballstatistikk
 Spillerbiografien til Pål Ekeberg Schjerve på hamkam.no

Kategori:Norske fotballspillere
Kategori:Fotballspillere for HamKam
Kategori:Fotballspillere for Eidsvold Turn
Kategori:Fotballspillere for Nybergsund IL-Trysil
Kategori:Fotballspillere for Storhamar Fotball
Kategori:Personer fra Stange kommune